



Vorbim mai exact de 1.233 de bunuri arheologice, din care 580 de monede antice şi medievale şi obiecte ceramice. Acestea au fost găsite la domiciliile a şapte persoane cu vârste cuprinse între 27 şi 53 de ani, din Constanţa, Mangalia şi Albeşti.

Tot aici, oamenii legii au mai găsit şi 13 detectoare de metale. De altfel, din imaginile surprinse de poliţişti în timpul investigaţiei se poate vedea cum unul dintre „arheologii amatori” umblă pe un câmp cu un detector de metale în mână şi o cazma pe urmăr.

În acest dosar, au fost întocmite două dosare penale, pentru tentativă la furt calificat privind bunuri din patrimoniul cultural national. Bunurile găsite asupra suspecţilor vor fi supuse unor expertize de specialitate.